El tabac perjudica la salut de l'embarassada i la del fill o filla.
Fumar durant l'embaràs o estar exposada al fum del tabac té una sèrie d'efectes adversos entre els quals s'inclou l'avortament espontani, la ruptura prematura de membranes, el part prematur i l'augment de mortalitat i morbiditat perinatal i infantil.
L'augment del risc de síndrome de mort sobtada de l'infant, de pes baix en néixer i de retards en el desenvolupament cognitiu en la infància també són conseqüències del tabaquisme durant el procés de gestació.
L'embaràs és un bon moment per abandonar el consum del tabac.
Si necessiteu ajuda, podeu consultar els professionals de l'equip de ginecologia perquè us informin dels mètodes per deixar de fumar.
El consum d'alcohol pot afectar el desenvolupament dels diferents òrgans del fetus.
A banda del tabac i l'alcohol, la resta de drogues que es consumeixen passen directament al fetus i li produeixen efectes nocius.
Hi ha més risc de part prematur, pes baix en néixer i patiment fetal.
L'embaràs és una oportunitat per avaluar l'estat vacunal dels futurs pares.
És desitjable que els pares estiguin vacunats correctament.
Abans que la mare es quedi embarassada hauria d'estar immunitzada contra les malalties que poden suposar un risc especial per al fetus o per al nounat, com la rubèola, el tètanus i la varicel·la.
RECOMANACIÓ VACUNAL PRÈVIAMENT A LA GESTACIÓ (DONA EN EDAT FÈRTIL)
RECOMANACIÓ VACUNAL DURANT LA GESTACIÓ
En general, l'embarassada ha d'evitar el contacte amb casos de malalties infeccioses que es puguin transmetre.
També s'inclouen les infeccions de transmissió sexual.
Davant de qualsevol dubte, cal que consulti els professionals que controlen l'embaràs.
Si una dona està embarassada o vol quedar-s'hi i pren algun medicament, convé que parli amb el seu metge o la seva metgessa.
Alguns medicaments durant l'embaràs poden causar seriosos problemes de salut en el futur nadó.
Durant l'embaràs s'ha de prendre només la mediació recomanada pels professionals que atenen l'embaràs.
Alguns medicaments són perjudicials per al futur nadó
S'aconsella evitar viatges llargs en el decurs del primer trimestre d'embaràs i durant les darreres setmanes.
En els viatges en cotxe és convenient aturar-se cada dues hores perquè la gestant faci una passejada.
Dins del cotxe, s'ha de passar el cinturó de seguretat per sobre i per sota de la panxa.
Si la dona gestant ha de viatjar en avió, a partir de la setmana 35 de gestació ha de demanar informació a la companyia aèria, ja que cal considerar el risc en els vols de llarga durada, especialment en els transoceànics.
Es pot aprofitar l'embaràs, amb els seus canvis, per aprendre a moure bé tot el cos en les activitats del dia a dia i així evitar que faci mal l'esquena.
Aquests costums es poden mantenir més enllà del període de gestació.
En aquest sentit, cal fer el següent:
Durant l'embaràs convé evitar l'exposició a contaminants ambientals.
En absència de complicacions, la pràctica moderada d'exercici físic, com passejar, caminar o nedar, no és perjudicial ni per a la mare ni per al fetus.
Es desaconsellen els esports de risc.
El tercer capítol de la Guia per a embarasses està dedicat als hàbits saludables que poden tenir un paper determinant a l'hora de prevenir problemes de salut.